Държавен вестник, бр. 82, 2018 г., стр. 33

БРОЙ  82	
Д Ъ Р Ж А В Е Н  В Е С Т Н И К 	
СТР.  33  
4. Изисквания към материалната база
4.1. По теория
Обучението по теория се извършва в учебни 
кабинети по теория и в компютърни кабинети.
Обзавеждането на учебния кабинет по теория 
включва: работно място за обучаващия и за всеки 
обучаван (работна маса и стол), учебна дъска, 
мебели (предимно шкафове за различни цели) 
и учебни пособия (демонстрационни макети и 
модели, онагледяващи табла, реални образци, 
учебни видеофилми, мултимедийни презентации, 
програмни продукти, справочна литература и 
нормативни актове, регламентиращи спортната 
дейност – закони, наредби, инструкции, страте-
гии и др.). 
Компютърният кабинет трябва да предлага 
персонален компютър на всеки обучаван с не-
обходимия хардуер и софтуер, свързан в мрежа, 
и достъп до интернет, принтер, скенер и мулти-
медиен проектор.
4.2. По практика
Обучението по практика на професията се 
извършва в реална работна среда – стадиони, 
спортни площадки, спортни зали, плувни ба-
сейни и други спортни комплекси, в зависимост 
от вида спорт, оборудвани с необходимите за 
провеждане на спортни занимания уреди и тех-
нически съоръжения.
В случай че се провежда учебна практика 
по снежни спортове, може да са необходими: 
алпийски ски, обувки за алпийски ски, щеки за 
алпийски ски, ски за бягане, обувки за ски за 
бягане, щеки за ски бягане, сноуборд, обувки за 
сноуборд и/или др. 
В случай че се провежда учебна практика 
по водни спортове, са необходими: водни ски, 
дъски и платна за уиндсърф, джетове, гребни 
лодки (като ялове, лодки за академично греба-
не, рафтове, канута и кану-каяци за бързи или 
спокойни води), гребла за съответния вид лодки, 
каски, спасителни жилетки и въжета и/или др. 
В случай че се провежда учебна практика по 
планинарство, са необходими: топографски и 
туристически карти, компаси, GPS устройства, 
алпийски съоръжения – клинове (различни ви-
дове), карабинери, френдове, въжета и пособия, 
каски, седалки, велосипеди и/или др.
В случай че се провежда учебна практика 
по танци, гимнастика, аеробика, акробатика и 
подвижни игри, са необходими: гимнастически 
квадрат, аудиоуредба, батут, обръчи, конуси, 
въжета и/или др.
В случай че се провежда учебна практика по 
други спортове, са необходими: футболни, баскет-
болни, волейболни и хандбални топки, конуси, 
тенис ракети, тенис топки, маса и мрежа за тенис 
на маса, хилки за тенис на маса, голф стикове, 
голф топки, лъкове, стрели, мишени и/или др.
Оборудването трябва да включва и измер-
вателни уреди, като хронометри, уреди за 
антропомет­рични измервания, пулсомери и др.
5. Изисквания към обучаващите
По учебен предмет или модул от професио-
налната подготовка могат да преподават лица 
със завършено висше образование по съответната 
специалност.
По учебен предмет или модул от професи-
оналната подготовка, за който няма съответно 
професионално направление в Класификатора 
на областите на висше образование и професио­
налните направления, приет с Постановление 
№ 125 от 2002 г. на Министерския съвет (ДВ, 
бр. 64 от 2002 г.), могат да преподават лица без 
висше образование и без придобита професио-
нална квалификация „учител“, ако са придобили 
четвърта степен на професионална квалификация 
по професия „Инструктор по адаптирана физи-
ческа активност и спорт за хора с увреждания“ 
при условията и по реда на Закона за професио­
налното образование и обучение.
Препоръчително е на всеки три години обу-
чаващите да преминават курс за актуализиране 
на професионалните знания, умения и компе-
тентности.
8381
Наредба за изменение и допълнение на 
Наредба № 10 от 2016 г. за организация 
на дейностите в училищното образование  
(обн., ДВ, бр. 73 от 2016 г.; изм. и доп., бр. 12, 
46 и 77 от 2017 г., бр. 48 от 2018 г.)
§ 1. Създава се чл. 15а:
„Чл. 15а. (1) Ученически туристически 
пакети и свързани туристически услуги в 
училищното образование, които се провеж-
дат въз основа на сключен договор между 
туроператор и директора на училището под 
формата на детски лагери, екскурзионно 
летуване, походи, училища сред природата, 
ски ваканции, обучения по зимни спортове и 
други пътувания с образователна, възпитател-
на, културно-развлекателна и опознавателна 
цел, може да се организират от училището 
по време на ваканциите и почивните дни, а 
през учебно време – за не повече от 5 учебни 
дни за паралелка. 
(2) Допустимият брой на учебните дни по 
ал. 1 за организиране на ученически туристи-
чески пакети и свързани туристически услуги 
през учебно време се изчислява въз основа 
на предоставена и реализирана възможност 
за пътуване на учениците от една паралелка, 
дори когато не всички ученици от паралелката 
са се включили в туристическото пътуване. 
(3) Туристическите пътувания по ал. 1 през 
учебно време се планират в годишния план 
за дейността на училището.“ 
§ 2. В чл. 43 се правят следните изменения 
и допълнения:
1. Създава се нова ал. 5:
„(5) Деца, чиито братя или сестри до 12-го-
дишна възраст са ученици в същото училище, 
се разпределят в първа група по ал. 3, т. 1 не-
зависимо от постоянния/настоящия им адрес.“
2. Досегашната ал. 5 става ал. 6.
3. Досегашната ал. 6 става ал. 7, като в нея 
в т. 3 след думата „семейството“ се добавя 
„над 12-годишна възраст“.